Juzas prziszol czas na wspomniynia. To tak juz je, czlowiek im starszy, tym czynscij powroco do wspomnien z dziecinstwa.
Prawie tak myslalach o tym, jak przichodziola wiosna, to Mama i Papa mieli moc roboty we zogrodzie. Zogroda bola wielgo, dycki mieli my swiyzo gymiza i owoce, a moj brat Pyjter hodowol bele jake flance, rolzy i inksze kwiotki. Och, jak te wonialy! Jeszcze dzisiej czuja tyn zapach. Jo skokalach po galynziach, rwalach czesnie i sliwki (nigdy niy slecialach), zbiyralach wieprzki, jagodki czerwone i czorne a Mama potym robiola z tego kompoty w krauzach. No ze sliwek to jeszcze robiola marmelada. Ale takij marmelady, jak moja Mama, to zodno gospodyni niy poradziola zrobic.
Rosly w naszy zogrodzie tyz edbery. Moja Mama zakozala mi jesc edbery prosto z krzoczka, i czesnie zanim niy boly umyte. Dycki padala, ze na czesnie ptoki kidajom, a na edbery zaby pulajom! Tak tyz bolo z inkszymi owocami. Moj kuzyn (taki stary jak jo) wyciongnol mlodo markew z ziymie, obtar o galoty i jod, i nic mu niy bolo, aze mu zowisciolach.
Potym dojrzywaly jabka i gruszki. Chopcy wlaziyli na galynzie i rwali tyn owoc do koszykow, a musieli dowac pozor, coby niy obczaskac, bo by sie do zimy zepsuly. Z opadowek Mama tyz warzola kompoty w krauzach, z czynsci jablek robiola apfelmus…mmmhhmmm jeszcze dzisiej czuja tyn smak…
Zarozki przi plocie rosly lyski i orzech wloski. Toz na jesiyn zbiyralach orzechy, mama je potym rozklodala na wielkich plachtach na gorze i suszola. Na Boze Narodzenie bolo jak znod!
Zarozki za plotym bol beszong i w dole plynola rzyczka Ostropka. Po drugij stronie Ostropki bola zogroda od mojich starzikow. Opa wbiyli w pojszczodku rzyczki taki ruby drzewniany klocek, coby szlo przeskoczyc na drugo strona, tj, do naszy zogrody i na lonka.
Jaaa…dlo starszych to bol jedyn krok na klocek i drugi na beszong. Ale dlo Berbli to juz bol problem, bo wiela razy probowala przeskoczyc, to tela razy sie okompala w Ostropce. Dobrze, ze rzyczka bola okolo 30 – 40 cm glymboko. Toz opa sie potym zlitowali i przeciepli przez rzyka tako masno decha. Przidala sie potym ta deska, jak oma przenosiyli swoje gynsi na lonka.
Jaaa…to tyz bola gyszichta!
Mieli moja omeczka szejsc gonskow malutkich, czimali je w kiscie wele pieca w kuchni, coby niy zmarzly. Jak juz trocha podrosly, to oma brali je na dwor, a te chodzioly jedna za drugom w raji za omom jak za starom gynsiom. Te gynsi boly tak zbestwione, ze jak juz urosly, to niy chcialy same przeplynonc przez Ostropka, yno oma je przenosiyli po desce po dwie pod parzom, coby sie mogly pasc na lonce. A trowa bola tako zdrowo, czysto i soczysto. Po poledniu tyn som cyrkus, bo gynsi trza bolo przeniysc do dom. Dobrze, ze w koncu sie nauczoly w chlywiku spac, ale larma przi tym bolo…choby je kto z pior obdziyrol!
Oma howali tyz kurzynta, ynty, hyndyki, no i dycki musialy byc kozy. Mieli tyz moje starziki porka cwergow. To bola tako skromno kureczka, kero znosiola malutke jajuszka, i piykny, kolorowy kokocik. Tego kokocika nazwali „minitata”.
Ale o tym i o inkszych moich przigodach napisza na drugi roz.
Barbara Matusiewicz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn